UGARTE ZUBIZARRETA (EH Bildu, 2017-05-05):
Egun on denoi. Egun on, legebiltzarkideak.
Nire alabek esaten duten bezala, "¡Buah, chaval! ¡Buah, chaval!"
Ortuzarri azkenaldian entzun dizkiogun hitzak ikaragarriak dira. Ikaragarriak dira eta herri honentzako, nire ustez, tragedia bat dira. Bake fiskalaz hitz egiten denean, 15 urtetako bake fiskalaz, nik uste dut 15 urtetako dependentziaz hitz egiten ari garela eta hori, euskaldun bezala, tragedia bat iruditzen zait.
Ortuzarren harrokeria, "sin complejos" esate horretan, kontadorea zeroan jarriko duela esate horretan, transferentzietaz "mejor no mezclar churras con merinas" esaten duenean edo Europaren aurrean irudi ona eman behar dela eta horregatik 2018rako Aurrekontuak badaezpada ez ditugula negoziatuko esaten duenean nolabait ere "no se nos vaya a subir el pavo".
Horrelakoak irakurri eta entzun ditugu azkeneko egun hauetan eta nik, benetan, sentimendu anabasa ikaragarria daukat. Sentimendu anabasa ikaragarria daukat badirudielako esaten zaigunagatik, herri honek 5.000 milioi balio dituela. Hori da herri honen prezioa? Hori da Euskal Herriak balio duena Euzko Alderdi Jeltzalearentzat? 5.000 milioi miserable euro balio ditu? ¿Un puñado de dólares Trumpek esango zuen bezala? Hori da herri honek balio duena zuentzat.
Ez da berria. Ezta ere ezustekoa, egia esanda. Kanpaina aurretik eta kanpaina garaian ahoak bete zenituzten esaten Agenda Vasca horren negoziaketaren garaiak amaitu zirela. Ohituta gaude kanpaina garaian gero betetzen ez diren gauza horiek esateaz eta ahoak horrekin bete zenituzten.
Hauteskunde kanpaina amaitu, iraganean, hurrengo egunean esan nahi dut, ia PSErekin akordiorako apareamendu fase batean genbiltzan, eta azkenean hori izan zen hautua, EH Bilduk bere momentuan herri akordio zabalen aldeko apustua egin zuen, Elkarrekin Ahal Dugu, gehiengo sindikala eta EAJrekin herri akordioen apustu zabal bat egin zuen herri honek aurrera jotzeko eta ez atzera jotzeko.
Baina zuen hautua, beste behin, Espainia izan zen, hasieran PSErekin eta aurrekontu garaia iritsi zenean PPrekin apareamenduaren garaia iritsi zen. Eta egia da, quid pro quo bat eman da. Haiek aurrekontuak onartu dizkizuete, aurrekontuak ez dituztenak euskal herritarron beharrak asetzen, por cierto, ez dutenak herri hau aurrera eramaten, etorkizunera eramaten, herri hau iraganera eramaten duten aurrekontuak onartu dizkizuete eta horrek kontrapartida bat behar zuen.
Eta kontrapartida hori, ez da soilik aurrekontu batzuk onartzea, esa contrapartida supone apuntalar el resquebrajado Reino de España. El Reino de España, que es un reino que está apunto de desquebrajarse por todas las equinas, que hace aguas por todas partes, eta hori apuntalatu duzue zuek ezarritako puntal horiekin 5.000 miloi euro miserableren truke.
Nola ez, egun hauetan esaten ari zareten bezala, bakoitzak nahi dituenarekin egin ditzake akordioak, bakoitzak nahi dituenarekin, eta hor zuek ere libre zarete, baina norberak akordioak norbaitekin egiten dituenean, gero akordiok ere esplikatzeko gaitasun eduki behar du, eta gaitasuna eta zintzotasuna, eta saiatu zaretena da engainatzeko errelato bat egiten, errelato bat esanez akordio hori ona dela euskal herritarrentzat; eta jarri dituzuen adibideak eta irakurri dudan akordioak ez dauka ezer onik Euskal Herriarentzat, herritar hauentzat.
Lehenengo sentimendua, esan dizuet, sentimendu anabasa bat sentitu dudala eta lehenengoa da auzo-lotsa. Batzuei falta zaiena, batzuei falta zaien auzo-lotsa hori, beste batzuk soberan daukagu eta lotsa sentitzen dugu, eta euskaldun bezala auzo-lotsa sentitzen dut, auzo-lotsa, Gürtel, Púnica, Lezo, Nacho Gonzalezak, Esperanza Aguirreak, Barcenasak babesteagatik. Kasu horretan beste alde batetara begiratzeagatik, etikaz ahoa hainbeste betetzen ditugun horietan, etika gehiago, epika gutxiago esaten zaigun horietan. Ba epika gutxiago eta etika gehiago. Gobernu korrupto bati babesa ematea, ez baita inondik inora etikoa.
Korrupzio estrukturalaz hitz egiten gabiltza, ze badirudi hemen ari garena esaten dala, bueno badaudela 850 inputatu, 2016an bertan 936 eta kontadorea gora doa, kontadorea ez dago a cero, kasu honetan kontadorea gora doa.
Beraz, ezin dezakegu esan sagar ustel batzuen batuketa bat denik, zuhaitza dago ustela. Eta zuhaitz ustel hori erortzen utzi beharrean, zuhaitz ustel hori handitzen eta ernaltzen jarraitzen duzue.
Horrela dira adjudikazioak, a dedo, mota guztietako korrupzioak, tarjeta beltzak, komisioak... Kanpora edo kalera edo ezagutzen ditugun kasuak, norberak partiduarentzako finantziatzeko maletak beharrean, norberaren poltsikora sartzen dituenean baino ez, Nacho Gonzalezek egin duen bezala, baina bitartean antikorrupzio fiskal batek hori babesten duenean.
No vaya a ser que el tema de Nacho nos pringue a todos. Hori da Espainian dagoen Gobernua, eta horrekin, korresponsableak dira aurrekontu horiek sinatu dituztenak, eta hori da ere herri honi esan behar zaion kontu bat, nik uste dudana oso inportantea dela.
Txeke zuri bat eman diozue Europako Alderdi korruptuenari eta hori herri honi esplikatu behar diozue, ikusten da zailtasunak dituzuen esplikatzeko, eta horrela zabiltzate argudio arraroetan, ze zaila da jendea ulertzea Ciudadanos eta UPNrekin batera, gutxienez Ebrotik gorantzako zonalde honetan oso zaila da ulertzea akordio presupuestario hori.
Ez dakit atzean dagoen quid pro quo bat, Síndrome de Estocolmo bat, lentejen kontu bat, ez dakit zer dagoen atzean.
Korresponsableak izango zarete ere murrizketa guzti horienak, ze denok dakigu aurrekontu horiek  - eta hori ez du EH Bilduk esaten, herri honetako sindikatu guztiek, guzti guztiek esaten dute aurrekontu horiek atzerakoiak direla - . Korresponsableak izango zarete LOMCErenak, ia ezingo diguzue esan bankuen pribatizazioa Espainiaren ondorio bat denik, edota beste mila gauza esaten dituzuen bezala zuek ardurak hartuz nahi ez dituzuenean, Madrilera begiratu eta hau Madrilek behartutako kontua da, Madrilek behartutako kontu horretan zuek baitzaudete, eta hau ere horrela da.
Auzo-lotsarekin batera, tristura sentitzen dut, tristura handia, egin duzuena ha sido darle un tiro en el pie a Cataluña, prozesu horri tiro bat eman diozue hankan, eta izan zarete "el corta fuegos" hemen ireki daiteken edozein prozesu zubian geratzeko ezta Kataluniako prozesua geratzeko.
Eta horrekin ere erantzukizun bera daukazue. Eta oso gogorra da euskaldun bezala hori ikustea, oso gogorra da euskaldun bezala ikustea katalanak beti gurekin hain ondo portatu diren horiei, nolako sabotaia egin diezuen eta nolako...
...gogorra da euskaldun bezala hori ikustea. Oso gogorra da euskaldun bezala ikustea katalanak, gurekin beti hain ondo portatu diren horiei, nolako sabotajea egin diezuen eta nolako sabotajea egiten ari zareten herri honen askatasunaren alde lanean dauden sektore guzti-guzti horiei. Eta horien aurrean argi dago zuek esaten duzuen bilateralitate horren aurrean, aldebakarrez egin beharko dugula aurrera besteok, eta egin egingo dugula, a pesar de cualquier pacto presupuestario.
Haserrea ere azkenik etikarekin, terminologiarekin eta erabiltzen duzuen akordioaren zentzuarekin. Esaten duzue akordio ona dela eta nik 11 orriak irakurri ditut, anexoak ere por tzierto irakurri ditut, eta zer nahi duzue esatea?
3.380 milioi euro AHTrako. Hori da herri honen behar duena? Galdetu diozue euskal herritarrei hori dela behar dutena? Hori da behar duguna? Ez dakit, ez dugu galdetu. Eta nik uste dut komeniko litzatekeela gai honetan galdetzea jakiteko euskal herritarren interesak diren edo alderdi interesak diren defendatzen dituzuenak.
Kupoa, hau bai dela elementu barregarria. Kupoa legez ordaindu beharreko kontzeptua da. Beraz, urte batzuk beranduago legez ordaindu behar zen hori lortzea ez da medalleroan jartzeko kontu bat. Ez da meritu bat, da urte askoren atzerapenarekin datorren kontu legal bat. Beraz, ez dut uste garaipentzat planteatu daitekeenik, gehienez ere enpatetzat. Eta hori ere hor utzi nahiko nuke.
Faktura elektrikoaren rebaja, pasos a nivel, atzo ere aipatzen zen moduan, kontu onuragarriak dira. Baina horien truke egin daiteke akordio presupuestario batetatik harantzago dagoen akordio bat? Guzti horrek merezi du herri hau hipotekatzea etorkizun baterako? Herri hau Espainiaren menpe mantentzea datozen gutxienez 15 urtetan? Beti berdin ibiliko gara? Alderdi egunean eta kanpaina garaian gauza batzuk esaten eta beste urte guztian Espainiari begira? Espainiaren interesak betetzen? Beti ibiliko gara berdin? 5.000 milioi balio ditu herri honen askatasunak? Herri hau 5.000 milioiren truke saltzen da?
Eta tartean, eta errelatoarekin beste kontu bat esan nahiko nuke ere. Errelatoarekin, begiratu zer zaila daukazuen errelatoarekin presoen gaia ere atera behar izan dela nolabait ere sektore batzuk lasaitzearren. Eskerrak Alfonso Alonsok argi pixka bat eman zigula eta esan zigula hori ez zegoela hor. Ez dago hor, ez dagoen bezala autogobernuarena, zeren Ertzaintzarekin lortutako akordioak ez du inolaz ere ekiparatzen 30 transferentzia oraindik ere errekuperatzeko daudenak hor uztea, porque no había mezclar churras con merinas kasu honetan ere.
Beraz, esplikatu beharko diozue herri honi zertan datzan akordio honen birtualitatea eta zergatik den hain ona Espainiako Estatu korrupto hori ahalbidetzea, estabilitatea ematen, ez datorren urterako ze ikusiko dugu eta denborak esango du zer emango duen akordio honek. Baina zantzu guztiak daude akordio hau ez dela soilik akordio presupuestario bat.
Garai ilunak datozkigu eta espero dut horiek aldatzea.